Высокая вежа царквы прыцягвае ўвагу ўсіх, хто трапляе ў горад ці праязджае міма. Многія ведаюць, што ад пачатку гэта быў пратэстанцкі храм. А вось самі валы слаба актуалізаваны ў свядомасці як мясцовых жыхароў, так і турыстаў. Далёка не кожны наведвальнік гэтага месца, гуляючы па высокіх валах, зможа разгледзець па вуглах абрысы магутных бастыёнаў, і толькі адзінкі ў стане ўбачыць рэшткі арыльёна ў заходнім куце фартэцыі. Будзем спадзявацца, што такая сітуацыя калі-небудзь зменіцца, бо як фартыфікацыйны помнік Заслаўская крэпасць – адзін з найбольш цікавых аб’ектаў у Беларусі…